**ΔΕΛΤΙΟ ΤΥΠΟΥ**

Έχοντας ως εφόδιο το πρώτο τραγούδι του επερχόμενου δίσκου της, ένα ονειρικό videoclip, δυνατό airplay από τα μεγαλύτερα ραδιόφωνα αλλά και μια απίστευτη μπάντα να την συνοδεύει, η Κατερίνα Μακαβού έρχεται στο Tiki bar Athens, την Τρίτη 26 Φεβρουαρίου, στο πρώτο live της καινούργιας χρονιάς, ξαφνιάζοντάς μας για ακόμη μια φορά με την συναισθηματική σκηνική της έκφραση!  
  
Σχεδόν δύο χρόνια μετά την τελευταία της κυκλοφορία, η Κατερίνα επιστρέφει με ένα κομμάτι φωτεινό και ελπιδοφόρο με τίτλο "Τα χέρια τους σφιχτά". Με την αισθαντική χροιά της υπέροχης φωνής της, την ιδιαίτερη, θεατρική της παρουσία και μια δεμένη μπάντα θα παρουσιάσει στο live της ένα πρόγραμμα καλοδουλεμένο, με ροή και με εναλλαγές, με κομμάτια δικά της και όμορφες διασκευές, δίνοντας τον χρόνο και το χώρο για υπέροχες ακουστικές ερμηνείες αλλά και κιθαριστικά σόλο που συνεπαίρνουν το κοινό. Η Κατερίνα Μακαβού και οι εκλεκτοί μουσικοί που τη συνοδεύουν επί σκηνής, ο Θανάσης Dzingovic στην ηλεκτρική κιθάρα, ο Γιώργος Λαγογιάννης στα πλήκτρα και ο Δημήτρης Οικονόμου στα τύμπανα λειτουργούν ως "σώμα ένα" και για μιάμιση ώρα μας αφηγούνται διαφορετικές μουσικές ιστορίες.  
  
Με ρομαντική ματιά, η Κατερίνα Μακαβού, το κορίτσι με τα πυρόξανθα μαλλιά και τη σκηνική παρουσία που μαγνητίζει, μας επανασυστήνεται, με ένα live μοναδικής αισθητικής!  
  
//  
  
INFO  
  
ΚΑΤΕΡΙΝΑ ΜΑΚΑΒΟΥ  
LIVE @ TIKI BAR ATHENS  
ΤΡΙΤΗ 26 ΦΕΒΡΟΥΑΡΙΟΥ  
  
Ώρα Έναρξης: 21.30  
Είσοδος: 5€  
  
Τηλέφωνο κρατήσεων: 21 0923 6908  
Διεύθυνση: Φαλήρου 15 - Μακρυγιάννη  
Αθήνα  
  
Παίζουν οι μουσικοί:  
Κατερίνα Μακαβού: τραγούδι, ακουστική κιθάρα  
Θανάσης Dzingovic: ηλεκτρική κιθάρα  
Δημήτρης Οικονόμου: Τύμπανα  
Γιώργος Λαγογιάννης: πλήκτρα